Гочо Грозев е роден на 22 юни 1900 г. в с. Конуш, Хасковско. Член на БКМС от 1919 г. и на БКП от 1920 г. Участва в Септемврийско въстание в Любимецкия край (1923). След неуспеха му е осъден на смърт по ЗЗД (задочно). Емигрира в СССР. След завръщането си живее във Варна и София. Във Варна е част от Варненската областна военна организация на БКП. На 7 май 1925 г. е арестуван и осъден на смърт. Присъдата му е заменена с 12 години затвор. Освободен е през 1936 г. Тогава е определен за секретар на ОК на БКП в Хасково и член на ЦК на БКП до 1937 г. След това е пълномощник на ЦК на БКП за работа с младежите, член на ЦК на РП, организационен секретар на партията и секретар на Софийския градски и околийски комитет.